Collonvillé voitti seitsenottelussa vuonna 1992 nuorten Ranskan-mestaruuden ja seuraavana vuonna maansa alle 23-vuotiaiden mestaruuden. Helsingin EM-kisoissa 1994 hän sijoittui yhdeksänneksitoista tuloksella 5 697. Kaksi vuotta myöhemmin hän voitti lajin Ranskan-mestaruuden. Vuonna 1997 Collonvillé oli Pariisin sisäratojen MM-kisoissa viisiottelussa kahdeksas pistein 4 225 ja Ateenan ulkoratojen MM-kisoissa seitsenottelussa kahdestoista tuloksella 6 179. Seuraavana vuonna hän sijoittui Valencian sisäratojen EM-kisoissa viisiottelussa viidenneksi tuloksella 4 300 ja Budapestin ulkoratojen EM-kisoissa seitsenottelun kahdeksanneksi pistein 6 218. Sevillan MM-kisoissa 1999 hän oli yhdeksäs.